ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 226/28.08.2025**

**privind revocarea** **dreptului de folosință gratuită** **al Bisericii Creștine Baptiste**

**,,Emanuel’’ asupra imobilului teren în suprafață de 950 mp,**

**situat în Satu Mare, strada Ostrovului nr.10**

Consiliul Local al Municipiului Satu Mare,

Analizând proiectul de hotărâre înregistrat sub nr. 50221/20.08.2025, referatul de aprobare al inițiatorului, înregistrat sub nr. 50223/20.08.2025, raportul de specialitate al Direcției Patrimoniu-Serviciul Patrimoniu Concesionări Închirieri, înregistrat sub nr. 50224/20.08.2025, raportul de specialitate al Serviciului Juridic, înregistrat sub nr. 50828/22.08.2025 și avizele comisiilor de specialitate ale Consiliului Local Satu Mare,

Având în vedere Hotărârea Consiliului Local al municipiului Satu Mare nr. 145/31.05.2018 privind acordarea în folosință gratuită către Biserica Creștină ,,Emanuel’’ a unui teren în suprafața de 950 mp, situat în Satu Mare, zona străzii Ostrovului.

Având în vedere prevederile art. 551 pct. 9, art. 553 alin. (1) precum și art. 2156-2157 din Legea nr. 287/2009 privind Codul Civil, republicată cu modificările și completările ulterioare,

Luând în considerare prevederile art. 87 alin. (5) coroborat cu art. 108 lit. d),și art. 349 - 353 din Codul administrativ, aprobat prin O.U.G. nr. 57/2019, cu modificările şi completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), alin. (6) lit. b) coroborat cu ale art.139 alin. (3) lit. g), art.196 alin. (1) lit. a) din Codul administrativ, aprobat prin OUG nr. 57/2019, cu modificările şi completările ulterioare,

Adoptă prezenta

**H O T Ă R Â R E:**

**Art. 1.** Se aprobă revocarea dreptului de folosință gratuită al Bisericii Creștine Baptiste ,,Emanuel’’ asupra imobilului teren în suprafață de 950 mp, situat în Satu Mare, strada Ostrovului nr.10, acordat în baza Hotărârii Consiliului Local al municipiului Satu Mare nr. 145/31.05.2018, imobil teren înscris în CF nr. 179163 Satu Mare, nr. cadastral 179163, având nr. inventar T 1341 și valoare de inventar 283,632.00 lei.

**Art. 2.** (1)La data adoptării prezentei hotărâri, contractul de comodat nr. 47164/08.10.2018 își încetează aplicabilitatea.

(2) Predarea-primirea imobilului teren identificat la Art. 1 se va face în termen de 30 de zile de la adopatrea prezentei hotărâri.

**Art. 3.** Se dispune O.C.P.I. Satu Mare radierea din cartea funciară conform celor menționate la Art.1.

**Art. 4.** Cu ducerea la îndeplinire a prezentei se încredințează Viceprimarul municipiului Satu Mare și Direcția patrimoniu- Serviciul Patrimoniu Concesionări Închirieri din cadrul aparatului de specialitate al Primarului municipiului Satu Mare.

**Art. 5.**  Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției Patrimoniu-Serviciul Patrimoniu, Concesionări, Închirieri și Bisericii Creștine Baptiste ,, Emanuel’’

**Președinte de ședință, Contrasemnează**

**Maurer Róbert-Csaba Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.